

**JAVNI RAZPIS ZA IZVAJANJE PROGRAMA IZDAJE IN IZPOSOJE MEDICINSKIHPRIPOMOČKOV ZAVAROVANIM OSEBAM (Sklep Upravnega odbora ZZZS št. 9001-16/2012-DI/7, z dne 19.12.2012)**

**Vprašanja in odgovori, k javnemu razpisu za izvajanje programa izdaje in izposoje MP zavarovanim osebam**

**1. Vprašanje, z dne 27.12.2012**

Zanima me, ali se lahko na razpis prijavi podjetje, ki še ne posluje 6 mesecev (izpolnjuje pogoje iz točke 6. in 11)?

**Odgovor, z dne 27.12.2012**

Na razpis se lahko prijavi tudi podjetje, ki še ne posluje 6 mesecev. Prosimo, da nam dokazila o izpolnjevanju pogojev iz točke 6. in 11. razpisne dokumentacije posredujete za obdobje od začetka poslovanja do prijave na razpis.

**2. Vprašanje, z dne 9.1.2013**

Prosim za pojasnilo glede Priloge št. 5 (šifrant proizvajalcev) kot sestavnega dela razpisne dokumentacije. Prosim obvestite nas, če se lahko na seznam vključi tudi dodatne proizvajalce, ali je le-ta dokončen?

**Odgovor, z dne 9.1.2013**

V skladu s Prilogo 2 razpisne dokumentacije - Vsebinska in tehnična navodila za posredovanje podatkov o pripomočkih (artiklih) v elektronski obliki, se na e-naslov razpis\_mp@zzzs.si, posreduje zahteva za dopolnitev Priloge št. 5 - Šifrant proizvajalcev.



**3. Vprašanje, z dne 9.1.2013**

Priloga 2 razpisne dokumentacije (vsebinska in tehnična navodila) – ali se lahko uporabijo interne šifre takšne, kot so v katalogu ponudnika?

**Odgovor, z dne 9.1.2013**

Ponudnik mora v Prilogo št. 2 vnesti interno šifro artikla. To je šifra, ki jo je določil ponudnik sam. Na kakšen način (kako podrobno) je šifriral svoje artikle je odločitev ponudnika. Ponudnik lahko kot interno šifro artikla uporabi šifro na nivoju artikla (ki velja za vse velikosti in barve) ali ločeno za vsako velikost in barvo posebej. Pomembno je, da bo v polje Interna šifra artikla vpisal tisto šifro, ki jo bo uporabljal za komuniciranje z ZZZS. V polje Interna šifra artikla se lahko vpisujejo samo numerični znaki.

**4. Vprašanje, z dne 9.1.2013**

Ali je obvezno zagotoviti dodatke pri vsakem modelu določenega artikla?

**Odgovor, z dne 9.1.2013**

Če se vaše vprašanje nanaša na dodatke pri vozičku, je odgovor pritrdilen, saj morajo vsi imeti najmanj te dodatke, da zadostijo tehničnim zahtevam.

**5. Vprašanje, z dne 9.1.2013**

Se lahko v javni razpis prijavi nekaj, kar ni na zalogi?

**Odgovor, z dne 9.1.2013**

Ponudnik lahko prijavi pripomočke (artikle), ki jih bo zagotavljal zavarovanim osebam v breme obveznega zdravstvenega zavarovanja in jih bo imel na zalogi.

**6. Vprašanje, z dne 3.1.2013**

Kako se v javni razpis oz. v pogodbo vključijo lekarne, ki se odprejo po zaključenem javnem razpisu. Razpis za koncesijo je trenutno objavljen, lekarna pa se bo odprla sredi leta 2013.

**Odgovor, z dne 10.1.2013**

S ponudniki, ki se bodo prijavili na javni razpis in ne bodo izpolnjevali pogojev, zahtevanih v tem javnem razpisu, Zavod za zdravstveno zavarovanje Slovenije ne bo sklenil pogodbe. Eden izmed pogojev za lekarne je izdana odločba o verifikaciji lekarne.

Lekarna bo pogoje iz razpisa lahko potem izpolnjevala šele ob naslednjem javnem razpisu, če bo imela veljavna vsa dokazila.

**7. Vprašanje, z dne 11.1.2013**

Ali se lahko dodatni izdelki vključijo v javni razpis tudi med letom ali je potrebno počakati na nov razpis (če npr. prijavimo v razpis 20 izdelkov, ali lahko med letom postopoma dodajamo nove)?

**Odgovor, z dne 15.1.2013**

Ponudnik, ki bo izbran na razpisu, bo lahko spreminjal seznam pripomočkov (artiklov).

**8. Vprašanje, z dne 11.1.2013**

Priloga št. 2 – ali se podatki, katere je potrebo poslati v elektronski obliki, pošljejo v XML ali v ASCII obliki?

**Odgovor, z dne 15.1.2013**

Kot je navedeno v razpisni dokumentaciji, mora ponudnik predložiti podatke v XML obliki.

**9. Vprašanje, z dne 13.1.2013**

Ali se lahko uporablja za vpis artiklov, rezervnih delov in vseh ostalih podatkov, priloga številka 2 iz leta 2009 in se to kasneje odda na CD-ju v razpisni dokumentaciji ?

**Odgovor, z dne 15.1.2013**

Zavod za zdravstveno zavarovanje Slovenije bo sklenil pogodbo s tistimi ponudniki, katerih ponudbe bodo popolne in ki bodo izpolnjevali pogoje javnega razpisa. Eden od pogojev je, da ponudnik za vse vrste medicinskih pripomočkov, ki jih bo zagotavljal zavarovanim osebam, izpolnil podatke o pripomočkih in jih vnese v seznam pripomočkov v skladu z navodili razpisne dokumentacije. Priloga 2 razpisne dokumentacije - Vsebinska in tehnična navodila za posredovanje podatkov o pripomočkih (artiklih) v elektronski obliki, natančno opredeljuje v kakšni obliki je potrebno posredovati podatke o pripomočkih (artiklih). Priloga št. 2 iz leta 2009 je bila zahtevana v excellu, v prilogi sedanje razpisne dokumentacije pa se zahteva priprava podatkov v drugačni obliki (xml).

Če vlogi ne bo predložena datoteka v predpisani obliki, pomeni da ponudnik ne bo izpolnjeval vseh pogojev javnega razpisa in z njim ne bomo sklenili pogodbe.

**10. Vprašanje, z dne 13.1.2013**

Ali velja da s pridobitvijo koncesije za navedene MP lahko delujemo na področju vseh enot ZZZS v Sloveniji? Ali je za omenjene MP potreben objekt maloprodaje, prijavljen za tovrstno dejavnost? Ali je dovolj delavnica s skladiščem in izdajni pult z možnostjo parkiranja pred takim objektom. Če je potreben maloprodajni objekt,kaj in komu je potrebno predložiti za registracijo?

**Odgovor, z dne 15.1.2013**

V kolikor bo z vami sklenjena pogodba, boste izdajo oziroma izposojo lahko izvajali na tistih izdajnih mestih, ki bodo navedena na Obrazcu 2, ki je sestavni del razpisne dokumentacije. Izdajna mesta, ki bodo sestavni del pogodbe bodo lahko le tista, ki bodo izpolnjevala zakonske pogoje za opravljanje prometa z medicinskimi pripomočki na drobno.V skladu z razpisno dokumentacijo se za ta izdajna mesta zahteva kopija potrdila o vpisu v register dobaviteljev medicinskih pripomočkov - promet z medicinskimi pripomočki na drobno, izdanega s strani Javne agencije RS za zdravila in medicinske pripomočke.

**11. Vprašanje, z dne 13.1.2013**

Na strani javnega razpisa 11 pod točko 3 /izdaja pripomočkov /kaj je to CS?

**Odgovor, z dne 15.1.2013**

CS je kratica, ki se uporablja za cenovni standard.

**12. Vprašanje, z dne 13.1.2013**

Kako naj sestavimo seznam pripomočkov,ko gre za postelje, trapeze, ograje in enostavne vozičke?

**Odgovor, z dne 15.1.2013**

V skladu navodili iz Priloge 2 razpisne dokumentacije - Vsebinska in tehnična navodila za posredovanje podatkov o pripomočkih (artiklih) v elektronski obliki, je potrebno pripraviti seznam medicinskih pripomočkov ter ga priložiti ponudbi.

**13. Vprašanje, z dne 13.1.2013**

Ali je servisiranje le teh predmet razpisa,saj smo sposobni servisirati vse omenjene pripomočke?

**Odgovor, z dne 15.1.2013**

V skladu z določili Pravil obveznega zdravstvenega zavarovanja se v breme obveznega zdravstvenega zavarovanja zagotavljajo za določene vrste medicinskih pripomočkov tudi popravila in vzdrževanja. Dobavitelj je dolžan za medicinske pripomočke, ki se popravljajo in vzdržujejo, zagotavljati tudi to.

**14. Vprašanje, z dne 13.1.2013**

Ali obstaja zadnji spisek MP,ki so kot izdaja oz izposoja na breme ZZZS in ali za izposojo veljajo kake določene cene/dan,mesec.....in ali so cene z DDV ali brez?

**Odgovor, z dne 15.1.2013**

Seznam vrst medicinskih pripomočkov je sestavni del razpisne dokumentacije - Priloga št. 1. V tem seznamu so označeni pripomočki, ki se izposojajo (stolpec izposoja DA), vsi ostali pripomočki pa so predmet izdaje. V njej so navedeni cenovni standardi in dnevni najemnine, ki imajo že vključen DDV.

**15. Vprašanje, z dne 15.1.2013**

Zanima me ali za vsak artikel oblikuje svojo xml datoteko ali le te strukturirano prikažemo v eni datoteki?

**Odgovor, z dne 16.1.2013**

Pripraviti je potrebno samo eno datoteko v xml obliki, v skladu navodili iz Priloge 2 razpisne dokumentacije - Vsebinska in tehnična navodila za posredovanje podatkov o pripomočkih (artiklih) v elektronski obliki.

**16. Vprašanje, z dne 16.1.2013**

Kaj točno se zahteva pod podatki glavne teh. značilnosti, konkretno način izvedbe in način delovanja pripomočka?

**Odgovor, z dne 18.1.2013**

Ponudnik v polje »Glavne tehnične značilnosti« vpiše samo tiste značilnosti, ki so za ta pripomoček bistvene. To pomeni, da za vsak pripomoček ne vpisuje vseh lastnosti (velikosti, dimenzije, premera, mere MP…). Npr. pri kožni podlagi, vrečki (pripomočki pri stomi) je pomemben premer, material iz katerega je vrečka, ali vrečka ima filter, pri prsnih protezah oblika in velikost,...V polje »Glavne tehnične značilnosti« se vpiše kot način izvedbe in delovanja pripomočka samo tiste značilnosti, ki jih je opredelil proizvajalec.

**17. Vprašanje, z dne 16.1.2013**

V razpisni dokumentaciji (str. 8) je v točki 6 kot dokazilo navedeno potrdilo poslovne banke.
Zanima nas kakšna je naj bo starost tega dokazila, torej n-dni od roka za oddajo vlog/ponudb?

**Odgovor, z dne 18.1.2013**

Potrdilo poslovne banke naj bo izdano na dan, ko ga želite pridobiti, vsekakor pa naj bo izdano v času po objavi javnega razpisa.

**18. Vprašanje, z dne 16.1.2013**

Ali pravilno razumemo, da medicinske pripomočke, ki so navedeni v 1. točki 97. člena Pravila OZZ (1. koncentrator kisika ali drug vir kisika; 2. aparat za vzdrževanje stalnega pritiska v dihalnih poteh (CPAP); 3. blazine za preprečevanje preležanin (posteljne in sedežne za voziček za prevoz bolnika); 4. prilagojeni otroški tricikli; 5. dvigalo za kopalnico (hidrolift); 6. ventilator; 7. voziček za prevoz bolnika; 8. varovalno posteljno ograjo; 9. sedež za kopalno kad ali tuš kabino; 10. nastavek za toaletno školjko; 11. hodulja; 12. sobno dvigalo; 13. negovalna postelja; 14. posteljna mizica; 15. prenosni hrbtni naslon) lahko ponudnik le nudi v izposojo in ne izdajo?

**Odgovor, z dne 18.1.2013**

Pripomočke, ki so našteti v 1. točki 97. člena Pravil OZZ, lahko pogodbeni dobavitelj, v breme obveznega zdravstvenega zavarovanja, samo izposodi.

**19. Vprašanje, z dne 17.1.2013**

Prijavljamo se na razpis za MP - za izdajanje pripomočkov za izboljšanje vida. Potrebovali bi pomoč pri izpolnitvi Obrazca 1 in sicer v točki 4, kjer je potrebno obkrožiti, katere zakonske pogoje za opravljanje prometa z MP na drobno izpolnjujemo - kot specializirana prodajalna ali optika. Ker natančno ne vemo razlike, vas prosimo za obrazložitev. Vpisani smo v Register specializiranih prodajaln, ki opravljajo promet z MTP na drobno - torej obkrožimo spec. prodajalna ali optika?

**Odgovor, z dne 18.1.2013**

Če boste zagotavljali samo pripomočke za izboljšanje vida, se v razpisni dokumentaciji na Obrazcu 1 pod točko 4. obkroži d) optika. V primeru, da boste zagotavljali tudi pripomočke drugih skupin medicinskih pripomočkov pa je potrebno obkrožiti c) specializirana prodajalna.

**20. Vprašanje, z dne 17.1.2013**

Javljamo se na razpis MP 2012 in želimo, da vnesete v seznam proizvajalcev, proizvajalca korekcijskih okvirjev.

**Odgovor, z dne 18.1.2013**

V primerih očal je proizvajalec optika oziroma ponudnik saj v šifrant proizvajalcev ne dodajamo proizvajalcev sestavnih delov. Proizvajalci stekel in okvirjev se pri očalih vpisujejo v polje "Glavne tehnične lastnosti pripomočka". Kot proizvajalce ne navajate zastopnike, če so artikli proizvedeni v EU. V primeru, da gre za proizvajalca izven EU pa navedete podatek o zastopniku v EU, ki je po predpisih EU odgovoren za proizvod. V polje "Glavne tehnične lastnosti pripomočka" vpišete samo tiste proizvajalce, katerih stekla in okvirje boste zagotavljali okviru cenovnega standarda.

**21.** **Vprašanje, z dne 18.1.2013**

Ali pravilno razumemo, da npr. za artikel z nazivom vrste MP, toaletni stol (Šifra skupine MP: 07 in šifra vrste MP:0704)

1. Interna šifra artikla je: šifra, ki je navedena v Prilogi št. 1- Seznam vrst MP, stolpec A. Torej 0912090704.
2. Šifra osnovnega pakiranja:

Šifre se v tem primeru ne navaja. Posledično se ne navaja tudi podatkov za Opis šifre osnovnega pakiranja in Število kosov v osnovnem pakiranju.

1. Cena artikla z DDV:

Cene se v tem primeru ne navaja.

1. Garancijsko dobo v mesecih, dobavni rok v dnevih, ceno delovne ure- popravila in ceno delovne ure-vzdrževanje se v tem primeru ne navaja.

**Odgovor, z dne 22.1.2013**

1. Interna šifra artikla ni šifra iz Priloge št. 1. Interna šifra artikla je šifra, ki jo ponudnik določi sam.
2. V skladu s Prilogo 4. se za šifro vrste MP 0704, ne navajata se podatka "šifra osnovnega pakiranja" in "opis šifre osnovnega pakiranja". Podatek "število kosov v osnovnem pakiranju" se navaja.
3. Glede na to, da je za šifro vrste MP 0704 določen cenovni standard, se v skladu s Prilogo 4. cena ne navaja. Za vse vrste pripomočkov, za katere je določen cenovni standard oz. dnevni najem, se upošteva vrednost cenovnega standarda
4. Garancijska doba se posreduje za pripomočke, ki se vzdržujejo in popravljajo v breme OZZ in niso predmet izposoje. V skladu s prilogo 4. se šifra vrste MP 0704 ne vzdržuje in ne popravlja, zato podatke ni potrebno navesti.

**22. Vprašanje, z dne 19.1.2013 in odgovor, z dne 22.1.2013 (označeno z modro)**

**P**ošiljamo vam vprašanje v zvezi z izpolnjevanje tabele ki je priloga razpisnih dokumentacij.

Zanima nas :

- KATALOŠKA ŠTEVILKA ARTIKLA (kje lahko najdemo to številko)

V skladu s Prilogo št. 2 razpisne dokumentacije se kataloška številka artikla vnese za tiste artikle, kjer kataloška številka artikla obstaja in se identifikacija lahko ugotovi iz kataloga.

- INTERNA ŠIFRA ARTIKLA (kje lahko najdemo to številko )

V skladu s Prilogo št. 2 razpisne dokumentacije interna šifra artikla enolično določa artikel v šifrantu artiklov pri ponudniku MP. Interna šifra artikla se uporablja pri izmenjavi podatkov z Zavodom. Interna šifra artikla je numeričen znak.

Pri pripomočkih z oznako Interna šifra artikla »NE« iz Priloge št. 4 razpisne dokumentacije se navede 9999999999999.

- ŠTEVILO KOSOV V OSNOVNEM PAKIRANJU ( kaj se pod tem navaja )

V skladu s Prilogo št. 2 razpisne dokumentacije se vnese število kosov osnovne enote mere v osnovnem (prvem naslednjem) pakiranju.

- GLAVNE TEHNIČNE LASTNOSTI ( kaj navedemo kot optika)

V skladu s Prilogo št. 2 je potrebno navesti najpomembnejše tehnične značilnosti določenega pripomočka. Na primer, za leče je potrebno napisati ali so mesečne, mehke, silikonske, dioptrija, ...

- GARANCIJSKA DOBA V MESECIH (kaj navedemo kot optika, kje naj najdemo podatek)

Garancijska doba se posreduje za pripomočke, ki se vzdržujejo in popravljajo v breme OZZ in niso predmet izposoje. Šifre teh pripomočkov so v Prilogi št. 4 razpisne dokumentacije opredeljene z oznako »Se vzdržuje in popravlja« (podatek »Popravilo/Vzdrževanje«).

- DOBAVNI ROK V DNEH (kaj navedemo kot optika)

V skladu s Prilogo št. 2 razpisne dokumentacije se dobavni rok posreduje za pripomočke kjer dobavitelj navede ceno in/ali se interna šifra artikla ne navaja. Za vsako šifro vrste MP je v Prilogi št. 4 razpisne dokumentacije potrebno preveriti podrobnosti.

- ŠIFRA ARTIKLA REZERVNEGA DELA - POPRAVILA ( kje najdemo podatek)

- NAZIV ARTIKLA REZERVNEGA DELA - POPRAVILA (kje najdemo podatek)

- ŠIFRA ARTIKLA REZERVNEGA DELA - VZDRŽEVANJE (kje najdemo podatek )

- NAZIV ARTIKLA REZERVNEGA DELA - VZDRŽEVANJE ( kje najdemo podatek)

Podatke o rezervnih delih za vzdrževanja in popravila je potrebno navesti le za pripomočke, za katere je v Prilogi št. 4 razpisne dokumentacije opredeljeno, da se vzdržujejo in popravljajo.

- SKUPNO ŠTEVILO ZAPISOV ( kje najdemo podatek)

To je skupno število artiklov, ki so priloga k razpisni dokumentaciji.

- SKUPNO ŠTEVILO REZERVNIH DELOV- POPRAVILO (kje najdemo podatek )

- SKUPNO ŠTEVILO REZERVNIH DELOV - VZDRŽEVANJE ( kje najdemo podatek)

Skupno število rezervnih delov je odvisno od podatkov, ki ste jih navedli v prilogi razpisni dokumentaciji za vzdrževanja in popravila. Če rezervni deli za popravila niso navedeni se v polje polni 0.

Zraven vam pošiljam izpolnjeno tabelo in vas prosim če jo pregledate in nam morebitne napake tudi sporočite.

Podatke morate posredovati urejene (sortirane) po šifrah vrst MP , znotraj šifer vrst MP pa po šifrah artiklov MP. Na primer: MP 1937, znotraj tega pa artikle. Ni pravilno vpisati



Podatki se pošiljajo na ZZZS v obliki XML dokumentov.

**23. Vprašanje, z dne 21.1.2013**

Za razpis me zanima sledeče:

Ali se lahko kot d.o.o. prijavim za distribucijo in prodajo naslednjih artiklov:

IV. Predloge, plenice in posteljne predloge v socialnih in drugih posebnih zavodih (zbirna nar.) od številka artikla 0903001165 do 0903001178

ali so omenjeni artikli namenjeni samo za poslovanje v zavodih in jih d.o.o. ne more prodajati zavodom preko zbirne naročilnice?

**Odgovor, z dne 22.1.2013**

Na razpis se lahko prijavijo lekarne in specializirane prodajalne za izvajanje prometa z medicinskimi pripomočki na drobno, ki so registrirane kot pravne osebe ali samostojni podjetniki za dejavnost, ki je predmet tega javnega razpisa, in izpolnjujejo pogoje, določene z Dogovorom o MTP in pogoje, določene s to razpisno dokumentacijo. V kolikor izpolnjujete navedene pogoje se lahko prijavite na razpis in prodajate vse artikle, ki jih boste prijavili kot prilogo razpisne dokumentacije v skladu s pogoji, ki so navedeni v razpisni dokumentaciji.

**24. Vprašanje, z dne 21.1.2013**

Imam vprašanje in sicer v primeru artiklov, ko ni potrebno navajati

- šifre osnovnega pakiranja

- opis šifre osnovnega pakiranja

- število kosov v osnovme pakiranju

- cena artikla z DDV

- dobavni rok v dnevih

in še

- napaka artikel

- rezervni deli za popravilo

- rezervni deli za vzdrževanje

Kaj v teh primerih pustimo v xml zapisu, prazen zapis, ali pustimo zapisno tisto kar je v vaši predlogi? V Vaši predlogi so v določenih poljih že numerični zapisi, kar menim, da bi bilo lahko zavajajoče. Torej ali v primeru, da določenih podatkov ni potrebno vpisati oziroma ni rezervnih delov, pustimo "prazno polje" za ta podatek ali pustimo, kot je zapisno v vaši predlogi?

**Odgovor, z dne 22.1.2013**

Polj, ki niso obvezna se v XML-u sploh ne zapisuje. V vašem primeru navedenem zgoraj je potrebno zapisati zgolj Število kosov v osnovnem pakiranju, ker je obvezen element.

**25. Vprašanje, z dne 22.1.2013**

V točki X. Obrazci in priloge (str. 10-17) razpisne dokumentacije, je na koncu večine obrazcev navedeno:

Kraj in datum

Podpis zakonitega zastopnika ponudnika

oziroma z njegove strani pooblaščene osebe

Ime in priimek pooblaščene osebe ponudnika

Pri navedbi Ime in priimek pooblaščene osebe ponudnika predvidevamo, da je mišljeno Ime in priimek podpisnika. To je namreč lahko zakoniti zastopnik ali pa pooblaščena oseba. Prosimo vas za pojasnilo oziroma predlagamo naročniku, da zadnjo navedbo v obrazcih spremeni v Ime in priimek podpisnika.

**Odgovor, z dne 23.1.2013**

Naša pravna služba je ugotovila, da je obstoječa formulacija za podpis pravilna.

**26. Vprašanje, z dne 24.1.2013**

Pošiljam vam (nove) proizvajalce okvirjev, katere prosim vnesite v mtp spisek.

**Odgovor, z dne 24.1.2013**

V šifrantu vrst MP ni posebne šifre vrste MP za okvirje, ker zavarovana oseba ima pravico do pripomočka za vid. Ker so očala individualno izdelan pripomoček, sestavnih delov v pogodbi ne vodimo. Zato proizvajalce okvirjev ne vpisujemo v šifrant proizvajalcev MP.

**27. Vprašanje, z dne 24.1.2013**

Na strani 8 in 9 razpisne dokumentacije, točka 10, kot dokazilo za izpolnjevanje tega pogoja navajate:

Za specializirane prodajalne kopijo potrdila o vpisu v register dobaviteljev medicinskih pripomočkov – promet z medicinskimi pripomočki na drobno izdanega s strani Javne agencije RS za zdravila in medicinske pripomočke. Hkrati je v Obrazcu 2 (str. 12), navedeno, da je potrebno za izdajna mesta priložiti kopije potrdil v skladu s 5. točko 8. člena Dogovora o MTP. S strani JAZMP smo prejeli informacijo, da naj bi za zgoraj navedena dokazila zadostovalo potrdilo o plačani taksi za pridobitev koncesije v vrednosti 4.54 € (naziv: UPR. TAKSE IZ UPRAV.DEJANJ).

Zanima nas ali je tako potrdilo ustrezno za dokazovanje zgoraj navedenih pogojev?

**Odgovor, z dne 24.1.2013**

Za dokazovanje navedenih pogojev je potrebno poslati potrdila, ki so navedena v razpisni dokumentaciji.

**28. Vprašanje, z dne 24.1.2013**

Zanima nas glede pogojev testiranja MP.

**Odgovor, z dne 24.1.2013**

Testiranje medicinskih pripomočkov je za najzahtevnejše vozičke za katere zahtevamo, da se posebej navedejo v prilogi 3 razpisne dokumentacije. Namen testiranja, ki se izvede na URI Soči in katerega ugotovitve potem obravnava posebna komisija sestavljena iz predstavnikov zavarovanih oseb, predstavnikov URI Soče in predstavnikov ZZZS je, da se ugotovi ali dejansko voziček izpolnjuje zahteve, ki so navedene v prilogi 3. Za testiranje je potrebno zagotoviti vzorec vozička in opis tehničnih značilnosti vozička v slovenskem jeziku, navodila za uporabo v slovenskem jeziku ter podatek o garancijski dobi in predvideni življenjski dobi s strani proizvajalca.

Testiranje se bo izvedlo v fazi pregleda ponudb, potem ko bomo lahko ugotovili koliko dobaviteljev se je odločilo za zagotavljanje najzahtevnejših vozičkov.

**29. Vprašanje, z dne 25.1.2013**

V primeru ne pridobitve kopije potrdila o vpisu v register JAZMP do 31.01.2013, potrebujemo informacijo, če je kasneje možno vlogo dopolniti s tem potrdilom.

**Odgovor, z dne 25.1.2013**

Pri pregledu prijav na javni razpis za izvajanje programa izdaje in izposoje medicinskih pripomočkov, bomo pregledali vso prejeto dokumentacijo in po potrebi, pozvali ponudnike k dopolnitvi ponudb. V vašem primeru, to pomeni, da nam boste manjkajoča potrdila morali posredovati najpozneje do roka, ki ga bomo določili za dopolnitev ponudbe.

**30. Vprašanje, z dne 25.1.2013**

V vzorcu priloge so na koncu navedene spodnje priloge.
Priloge:
Priloga št. 1 Seznam pripomočkov in rezervnih delov
Priloga št. 2 Seznam izdajnih mest
Priloga št. 3 Seznam najzahtevnejših vozičkov
Priloga št. 4 Izjava za izdajo nadstandardnih pripomočkov
Saj pravilno razumemo, da teh prilog ni potrebno posebej prilagati k pogodbi, saj se jih priloži (v
nekoliko drugačni obliki) že v sami vlogi za javni razpis?
**Odgovor, z dne 29.1.2013**

V primeru, da bo ponudnik izbran, bodo navedene priloge sestavni del pogodbe, zato jih ponudnik ne prilaga k razpisni dokumentaciji.

**31. Vprašanje, z dne 25.1.2013**

Pri Šifri artikla rezervnega dela, je po specifikaciji določeno, da je lahko samo integer, torej
številka od 1 do 10000000000000. To se nam zdi malo nelogično, saj bi morali omogočati, da šifra rezervnega dela vključuje tudi druge črke in druge znake.

**Odgovor, z dne 29.1.2013**

V kakšni obliki je potrebno pripraviti podatke o pripomočkih (artiklih) je natančno navedeno v Prilogi 2 razpisne dokumentacije - Vsebinska in tehnična navodili za posredovanje podatkov o pripomočkih (artiklih) v elektronski obliki. Iz razpisne dokumentacije je razvidno, da morajo biti šifre rezervnih delov celoštevilske (IN), torej ne smejo vključevati niti črk niti drugih znakov.

Ljubljana, 30.1.2013